
Naslov: Izbran je nov najemnik za bazen v Brestanici
Napoved za voditelja:

Potem, ko je občina Krško podaljšala javni razpis za najemnika Športno rekreacijskega centra Brestanica, se je nanj le prijavilo eno podjetje, ki želi za osem let prevzeti v upravljanje in vzdrževanje tamkajšnji bazen in ostale športne objekte. Pred leti je ta objekt vrsto let vodila ekipa Zavoda Regio, pred tremi leti pa je najemnik postal Mladinski center Krško. Ta se letos ni prijavil na razpis.
H1: Bazen v Brestanici bo najelo podjetje Roka Umeka Proecta iz Malega Kamna
H2: Z njim bo podpisana osemletna najemna pogodba za ŠRC Brestanica

H3: Karte za kopanje so bile doslej med najnižjimi pri nas
T- Iz Brestanice GORAN ROVAN /

X- Snemalec in montažer Jože Hartman /

Mladinski center Krško je bil najemnik bazena v Brestanici, ki je bil v letu 2010 temeljito obnovljen, kar tri sezone. Ker gre za zelo rizičen in zahteven posel, se letos niso prijavili na razpis.

T- MITJA VALENTINC /

X- direktor Mladinskega centra Krško /

»Dejansko je upravljanje bazena infrastrukturni projekt, kjer je treba zagotavljat pogoje. Zdej standardi za kopalno vodo, varnostni standardi na kopališčih so zelo strogi, zahtevajo veliko kadra in posledično so stroški s takšnim objektom velki.«

Tako so v treh letih pridelala več kot za 20 tisoč evrov izgube. Edini ponudnik za prevzem bazena je bilo tako podjetje Proecta iz Malega Kamna, katere lastnik je po evidencah Rok Umek. Zato nekateri namigujejo, da gre v bistvu za ekipo bivšega zavoda Regio, ki je že bil vrsto let najemnik tega rekreacijskega centra.
T- MIRAN STANKO /
X- župan občine Krško /

»Sedaj poteka usklajevanje okrog besedila pogodbe. Vprašljivo je rok najema in sicer naj bi bil po pogodbi osem let, želeli pa bi imeti neko garancijo, da lahko pogodbo v primeru nepravilnosti ali kašnih drugih težav tudi brez kakšnih posebnih problemov prekinemo.«

Pogodba bo podpisana za osem let, tako da bodo morali novi najemniki kar pohiteti, da bi lahko bazen pripravili tako, da bi že v maju začel obratovati. Obiskovalci pa samo upajo, da bodo cene za kopanje vsaj tako ugodne, kot so bile doslej.
